A vízügyisek is tüntetésre készülnek
Kritikusnak tartja a Vízügyi Közszolgáltatási Dolgozók Szakszervezeti Szövetsége az ágazat helyzetét. A forráshiány az üzemeltetés mellett a foglalkoztatást is veszélyezteti, állapította meg a VKDSZ elnöksége a szakszervezet szerdai közleménye szerint.
A keddi elnökségi ülésen döntöttek a bértárgyalások megkezdéséről, a VKDSZ más közszolgálati ágazatokhoz hasonlóan 5 százalék alanyi jogú alapbéremelést és 2,8 százalék bérkorrekciót szeretne elérni.

A szakszervezet leszögezte, a tárgyalások során kiállnak a létszámleépítés ellen, illetve ha a folyamatban lévő tárgyalások március 22-ig, a Víz világnapi rendezvények időszakáig nem rendeződnek, demonstrációt szerveznek.

Ádernek írtak

A szakszervezet a köztársasági elnökhöz korábban eljuttatott levelében hívta fel a figyelmet az ágazatot érintő problémákra. A VKDSZ bízik az együttműködésben, mert véleményük szerint a köztársasági elnök kiemelt jelentőségűnek tartja a klímapolitikát és a vízgazdálkodást.

A szakszervezet korábban felajánlotta segítségét az ágazati reorganizációs terv előkészítésében a Nemzeti Fejlesztési Minisztériumnak, az elnökség kedden döntött a szakszervezet álláspontjáról az ágazat átszervezését előkészítő tárgyalások folytatásán.

Kapcsolódó cikkek

-   A fekáliás és mérgező vízért is fizetni kell
-   Folyékony víz nyomaira bukkantak a Marson
tüntetés VKDSZSZ vízügy ivóvíz Gazdaság